Η επίδραση ενός προγράμματος παρέμβασης με τραμπολίνο στις κινητικές και γνωστικές δεξιότητες εφήβων με νοητική αναπηρία
Creators: name: Φραγγοπούλου Σμαρώ Λεωκράτη
Publisher: name: Aristotle University of Thessaloniki
Year: 2017
Subjects: Τραμπολίνο
Νοητική αναπηρία
Κινητικές δεξιότητες
Γνωστικές δεξιότητες
Eurofit Test Battery
Trampoline
Cognitive disability
Motor skills
Cognitive skills

description: Τα άτομα με νοητική αναπηρία χαρακτηρίζονται από περιορισμούς στη νοητική λειτουργία και έλλειμμα ή περιορισμούς σε δεξιότητες που αφορούν τον γνωστικό, τον κινητικό, τον ψυχολογικό, και τον γλωσσικό τομέα, αλλά και σε δεξιότητες που αφορούν την καθημερινή τους ζωή. Σκοπός της παρούσας έρευνας ήταν η αξιολόγηση της επίδρασης ενός προγράμματος παρέμβασης με τραμπολίνο, στις κινητικές και γνωστικές δεξιότητες εφήβων με νοητική αναπηρία. Στη μελέτη συμμετείχαν είκοσι (20) άτομα ηλικίας 16-20 ετών (Μ.Ο 18,26±1,19 ετών), με μέτρια νοητική αναπηρία (Δ.Ν.: 42±6), τα οποία χωρίστηκαν σε δύο ομάδες των δέκα ατόμων με βάση την ηλικία και το φύλο. Η ομάδα παρέμβασης ακολούθησε ένα πρόγραμμα άσκησης με τραμπολίνο το οποίο εφαρμόζονταν καθημερινά για 20 λεπτά επί 8 εβδομάδες. Έγινε αξιολόγηση της κινητικής απόδοσης και των γνωστικών ικανοτήτων (χρόνος αντίδρασης σε οπτικό ερέθισμα και οπτική βραχυπρόθεσμη μνήμη) , πριν την έναρξη εφαρμογής του παρεμβατικού προγράμματος, μετά την πάροδο τεσσάρων εβδομάδων και στο τέλος της παρέμβασης. Από τα αποτελέσματα φάνηκε ότι οι συμμετέχοντες στην ομάδα παρέμβασης παρουσίασαν στατιστικά σημαντική βελτίωση στις κινητικές και στις γνωστικές δεξιότητες και στις δύο χρονικές στιγμές της αξιολόγησης (p&lt; 0.05). Συμπερασματικά, ένα πρόγραμμα παρέμβασης με τραμπολίνο, προσαρμοσμένο στις ανάγκες και στις δυνατότητες εφήβων μαθητών με νοητική αναπηρία, μπορεί να επιφέρει βελτίωση της κινητικής απόδοσης και των γνωστικών ικανοτήτων τους. Επιπλέον, μπορεί να είναι μία αποτελεσματική παρέμβαση για τη λειτουργική ικανότητα μαθητών με Ν.Α και ένας εναλλακτικός τρόπος άσκησης ιδιαίτερα ελκυστικός και ευχάριστος. Η ενεργητική συμμετοχή αυτών των παιδιών σε πρότυπα προγράμματα παρέμβασης, έχει ως αποτέλεσμα την ολόπλευρη ανάπτυξη και κατά επέκταση τη βελτίωση της ποιότητας ζωής τους.
description: People with intellectual disabilities are characterized by limitations in mental functioning and deficits or limitations in skills related to the cognitive, motor, psychological, and linguistic domains, as well as in skills related to their daily lives. The aim of this study was to assess the effect of a trampoline exercise intervention program on motor and cognitive skills of adolescents with intellectual disabilities (ID). Twenty (20) indivinduals aged 16-20 years (18.26 ± 1.19 years old) with moderate mental disability (I.Q.: 42 ± 6) participated in the study and were assigned into two groups of ten (10) according to their age and their gender. The intervention group attended an 8 weeks trampoline training program consisting of daily 20-min sessions. Motor performance and cognitive skills (optical response time and visual short-term memory) were evaluated before the intervention program began, after four weeks and at the end of the intervention. Results revealed statistically significant improvement in motor and cognitive skills of the participants in the intervention group, at both evaluation times (p &lt;0.05). In conclusion, a trampoline intervention program, which is appropriate to the needs and the abilities of adolescent pupils with mental disabilities, can improve their motor performance and their cognitive abilities. In addition, it can be an effective intervention for the functional ability of pupils with ID and an alternative mode of training, particularly attractive and enjoyable. The active participation of these individuals in pilot intervention programs, facilitates their overall development and promotes their quality of life.